Vedtægter

Sæd-Ubjerg Lokalråd

**§ 1**

Foreningens navn er Sæd-Ubjerg Lokalråd

Foreningens adresse er den til enhver tid siddende formands hjemmeadresse.

**§2**

stk 1.

Foreningens formål er at samle sognets beboere om opgaver, der kan være til gavn for Sæd-Ubjerg og styrke det gode forhold beboerne imellem.

stk. 2.

Foreningen er områdets lokalråd, og har til opgave at være koordinator og bindeled for lokale initiativer og arbejdsgrupper mellem Lokalråd og kommunen og hjælpe med at søge økonomisk støtte til lokale projekter samt at være talerør for Sæd/Ubjerg overfor Tønder kommune til gavn for områdets beboere.

**§3**

Stk 1. Som medlemmer kan optages enhver myndig borger, der er bosiddende i Sæd og Ubjergs lokalområder

a. Navn påføres kassererens medlemsliste ved betaling af kontingent.

b. Ved fraflytning bibeholdes medlemsskab indtil generalforsamlingen er

afholdt. Kontingentet kan ikke refunderes.

c. Kontingent er gældende for 1 år ad gangen og opkræves umiddelbart

efter generalforsamlingen.

d. Hvis et medlem ikke har betalt kontingent senest en måned efter opkrævning, betragtes vedkommende som udmeldt af foreningen.

**§4**

Stk.1. Foreningens højeste myndighed er generalforsamlingen.

Ordinær generalforsamling afholdes i januar kvartal, og annonceres på hjemmesiden og ved opslag på opslagstavlen i Sæd inklusive dagsorden med mindst 10 dages varsel.

Stk. 2. Forslag, der ønskes behandlet på generalforsamlingen, skal være formanden i hænde senest 8 dage før generalforsamlingen.

Stk. 3 En lovlig varslet generalforsamling er beslutningsdygtig uanset antal fremmødte medlemmer. Der kan ikke stemmes med fuldmagt.

Stk 4. På generalforsamlingen afgøres alle sager ved almindelig flertal.

Vedtægtsændringer og udelukkelse af et medlem kræver dog absolut flertal blandt de stemmeberettigede deltagere i generalforsamlingen.   
( mere end halvdelen af de afgivne stemmer ).

**§ 5**

Stk. 1. Den ordinære generalforsamling afholdes efter følgende dagsorden.

1.

Valg af:

- stemmetællere.

- dirigent.

- protokolfører.

2. Aflæggelse af Lokalrådets årsberetning.

3. Godkendelse af Lokalrådets beretning.

4. Forelæggelse af det reviderede regnskab.

5. Godkendelse af det reviderede regnskab.

6. Fastsættelse af kontingent.

7. Indkomne forslag.

8. Valg.

- Lokalrådets medlemmer på valg.   
 Halvdelen er på valg i lige år og den anden halvdel i ulige år.

- Revisor.

9. Eventuelt

10. Godkendelse af protokol.  
Stk. 2. Der kan forlanges skriftlig afstemning.

**§ 6**

Valg af lokalrådsmedlemmer.

Stk 1. Til Lokalrådet vælges 3 til 6 bestyrelsesmedlemmer. Et hvert bestyrelsesmedlem har en personlig suppleant, som vælges sammen med det foreslåede bestyrelsesmedlem til Lokalrådet. Suppleanter deltager i lokalrådsmøder, men har her kun stemmeret, hvis vedkommendes tilknyttede bestyrelsesmedlem ikke er tilstede.

Stk 2. Lokalrådets bestyrelsesmedlemmer vælges for en periode på 2 år

Stk 3. Der vælges 1 revisor.

**§ 7**

Stk 1. Lokalrådet konstituerer sig ved det førstkommende møde efter generalforsamlingen.

Der vælges formand, næstformand, sekretær og kasserer.

Stk 2. Lokalrådet udarbejder selv en forretningsorden.

Stk 3. Intet Lokalrådsmedlem hæfter personligt for foreningens gæld.

**§ 8**

Ekstraordinær generalforsamling:

Stk. 1. Ekstraordinær generalforsamling kan afholdes, når flertallet af

Lokalrådets medlemmer ønsker det, eller når 25 medlemmer skriftligt har tilkendegivet, at de ønsker det.

Ekstraordinær generalforsamling skal afholdes senest 4 uger efter at kravet er fremsendt med angivelse af dagsorden.

*Ophævelse:*

Stk. 2. Ophævelse af foreningen kan ske ved en generalforsamling eller en ekstraordinær generalforsamling under forudsætning af, at 3/4 af de fremmødte medlemmer stemmer for.

Beslutning om foreningens ophævelse skal bekræftes på en efterfølgende ekstraordinær generalforsamling.

Stk 3. I tilfælde af foreningens ophævelse tilfalder foreningens eventuelle kapital almennyttige formål i Sæd-Ubjerg.

Anvendelse af formue, der er tilvejebragt via kommunale midler fra Tønder Kommune, skal desuden godkendes af Tønder Kommune.

Stk. 4 I tilfælde af at foreningen ophæves kan ingen af Lokalrådets medlemmer trække sig ud førend foreningens økonomiske forhold er afklaret.

Stk. 5. Foreningens medlemmer har ikke nogen økonomisk forpligtelse over for foreningen ud over kontingentforpligtelsen.

Stk. 6. Foreningens medlemmer har ikke krav på nogen del af foreningens formue eller udbytte af nogen art.

*Under forudsætning af godkendelse fra Tønder Kommune er ovennævnte vedtægter gældende.*

*Vedtaget på den stiftende generalforsamling den 19. Juni 2014.*

*Vedtægter efter generalforsamlingen 19. Juni 2014*

*Bestyrelsen:*

**Tina Marcussen** **Bent Christensen**

**Lars Thomsen** **Christian Andresen**

**Hanne Frisk** **Inger Behrens**